Predkladacia správa

Na základe pozvania predsedu vlády Tureckej republiky Recepa Tayyipa Erdogana  sa 13. októbra  2009 uskutoční  oficiálna návšteva predsedu vlády Slovenskej republiky Roberta Fica v Tureckej republike.
 
            Obsahom rokovaní predsedov vlád budú otázky bilaterálnych vzťahov, možnosti ich prehĺbenia najmä v oblasti hospodárskej a obchodnej spolupráce, ako aj možnosti spolupráce v energetickej oblasti. Taktiež budú prerokované ďalšie aktuálne otázky a okruhy medzinárodnej spolupráce. Počas návštevy bude podpísaná Zmluva medzi Slovenskou republikou a Tureckou republikou o podpore  a vzájomnej ochrane investícií.